
PËR HAPJEN E PROGRAMIT TË STUDIMIT “MASTER I SHKENCAVE” NË “EKONOMI DHE AGROBIZNES” nË UNIVERSITETIN BUJQËSOR TË TIRANËS

Në mbështetje të nenit 102 të Kushtetutës, të neneve 26 dhe 42 të ligjit nr.9741, datë 21.5.2007 “Për arsimin e lartë në Republikën e Shqipërisë”, të ndryshuar,

URDHËROJ:

1. Hapjen në Fakultetin e Ekonomisë dhe Agrobiznesit të Universitetit Bujqësor të Tiranës, të programit të studimit “Master i shkencave” në “Ekonomi dhe agrobiznes”.
2. Programi i studimit “Master i shkencave” realizohet me 120 kredite, ku përfshihen 30-40 kredite për projektin kërkimor dhe tezën, dhe kohëzgjatja normale e tyre është 2 vite akademike.
3. Programi i studimit të fillojnë veprimtarinë mësimore në vitin akademik 2010-2011.
4. Në përfundim të programit të studimit lëshohet diploma “Master i shkencave” në “Ekonomi dhe agrobiznes”.
5. Efektet financiare, për zbatimin e këtij urdhri, përballohen nga buxheti i Universitetit Bujqësor të Tiranës, pa efekte buxhetore shtesë.
6. Ngarkohen Sekretari i Përgjithshëm, Drejtoria e Arsimit të Lartë dhe Kërkimit Shkencor të Ministrisë  së Arsimit dhe Shkencës, si dhe Universiteti Bujqësor i Tiranës për zbatimin e këtij urdhri.
Ky urdhër hyn në fuqi menjëherë.

